ใช้เหยื่อล่อ ใช้ผงกำจัดแมลง ใช้วิธีการอื่นๆ ป้องกันแมลงสาบไม่ให้กลับมาในอพาร์ตเมนต์อีก
เหยื่อล่อเป็นหนึ่งในวิธีที่ปลอดภัยและได้ผลมากที่สุดในการกำจัดแมลงสาบ มันได้ผลในระยะเวลายาวนานและทั้งฆ่าแมลงสาบโดยตรง (เมื่อมันกินเหยื่อ) หรือโดยทางอ้อม (เมื่อมันกินเศษเหยื่อหรือซากของตัวที่กินเหยื่อไป)  คุณสามารถซื้อเหยื่อในรูปแบบกล่องเล็กๆ ที่มีเหยื่อหรือเป็นเจลที่ไม่เป็นอันตราย หาซื้อได้หลากหลายแบบตามร้านขายอุปกรณ์เครื่องมือ ร้านขายยาและซูเปอร์มาร์เก็ตส่วนใหญ่ ยี่ห้อที่คุ้นหูก็เช่น ไบกอน, แคนบิค, คอมแบท, อิมิซา เจล, พรีแม็กซ์ และอาท คุณสามารถทำเหยื่อที่ใช้ได้ผลจากส่วนผสมหลายหลากที่หาได้ภายในบ้าน ลองสูตรการทำเหยื่อล่อสักหนึ่งวิธีดังนี้:  ผสมแป้งสาลีเอนกประสงค์ ผงโกโก้ โอ๊ตมีล กรดบอริก และปูนปลาสเตอร์ในอัตราส่วนเล็กน้อยแต่เท่าๆ กัน ผสมเนื้อผลไม้แบบซิตรัส 2 ช้อนชา (10 มล.), น้ำตาลทรายแดง ¾ ช้อนชา (ราว 4 มล.), แป้งคอร์นมีล ½ ช้อนชา (2.5 มล.) และกรดบอริก ¼ ช้อนชา (1.25 มล.) เหยื่อล่อที่มีส่วนผสมของกรดบอริกนั้นควรเก็บให้ห่างจากมือเด็กและสัตว์เลี้ยง สถานีเหยื่อล่อจะมีประสิทธิภาพสูงสุดเมื่อวางในบริเวณที่ทราบว่าแมลงสาบชอบรวมตัวกัน เช่น ชั้นวางของ พื้นที่ด้านหลังหรือใต้เครื่องใช้ไฟฟ้า และบริเวณที่มีพร้อมทั้งอาหารกับความชื้น (อย่างเช่นห้องน้ำและห้องครัว)   หลีกเลี่ยงการวางสถานีเหยื่อล่อตรงที่โล่ง มันจะได้ผลกว่า (และหลีกเลี่ยงมือเด็กกับสัตว์เลี้ยงได้ดีกว่า) ถ้าไปวางใต้หรือระหว่างเครื่องใช้ไฟฟ้า ในมุมห้องมืดๆ หรือในชั้นวางของ หากคุณทำเหยื่อล่อเอง ให้ใส่ในภาชนะเล็กๆ อย่าง ชามก้นตื้นหรือกล่องเก็บอาหารพลาสติก แล้ววางล่อเหมือนที่ทำกับการใช้สถานีเหยื่อล่อสำเร็จรูป เหยื่อล่อแบบเจลเหมาะกับรอยร้าวหรือตามซอกที่แมลงสาบชอบไปหลบซ่อนอยู่ ที่ซึ่งสถานีเหยื่อล่อปกติเข้าไม่ถึง เนื่องจากสถานีเหยื่อล่อทำหน้าที่เป็นแหล่งอาหารของเจ้าแมลงสาบ มันจะหมดลงอย่างเร็วในจุดที่แมลงสาบมารวมตัว สถานีเหยื่อล่อที่ว่างเปล่าจะกลับกลายเป็นจุดซ่อนตัวของพวกมันไปซะงั้น   สถานีเหยื่อล่อจะว่างเปล่าไวแค่ไหนนั้นขึ้นอยู่กับว่ามีแมลงสาบมากแค่ไหน สถานีเหยื่อล่อสำเร็จรูปมักมีคำแนะนำให้คุณเปลี่ยนใหม่ทุก 3-6 เดือน หรือบ่อยขึ้นถ้ามีแมลงสาบโผล่ให้เห็นก่อนระยะเวลาที่แนะนำ หากคุณทำเหยื่อล่อเอง ตรวจสอบดูทุกสองสามสัปดาห์ และเปลี่ยนใหม่ถ้าเหยื่อหมดหรือเห็นแมลงสาบกลับมา จะให้เหยื่อล่อได้ผล พวกมันก็ต้องเป็นแหล่งอาหารสำคัญเพียงหนึ่งเดียวของแมลงสาบ ทำความสะอาดและจัดเก็บอาหารในบริเวณที่คุณจะวางเหยื่อล่อซะ มีให้เลือกสามชนิด: ซิลิกา (พบในยี่ห้ออย่าง Delta Dust หรือ Safer Ant & Crawling Insect Killer), ดินเบา (Roach และ Ant Killer D-E Dust), และกรดบอริก (Borid, Pic Boric, หรือ Roach Prufe) ซิลิกากับดินเบานั้นใช้ได้ผลโดยการทำให้เปลือกนอกของแมลงสาบแห้งและเสียหาย ส่วนกรดบอริกนั้นเป็นอันตรายต่อแมลงสาบอย่างมากถ้ากินเข้าไป น้ำประสานทองหรือบอแรกซ์ (โซเดียม บอเรต) มักถูกใช้เป็นยาฆ่าแมลงสาบที่ทำเองได้ในบ้าน บอแรกซ์นั้นมีส่วนประกอบอย่างเดียวกัน (บอรอน) กับกรดบอริก แต่มีประสิทธิภาพด้อยกว่าในการกำจัดแมลง ผงเหล่านี้ควรใช้ทีละน้อยๆ แมลงสาบมักสังเกตเห็นและหลีกเลี่ยงผงกองโต ให้ใช้ผงน้อยๆ แค่กลายเป็นชั้นฟิล์มบางๆ (แทบมองไม่เห็น) ลงไปตามรอยร้าว พื้นที่ว่างรอบชั้นวางของ และใต้เครื่องใช้ไฟฟ้า โรยผงซ้ำทุก 3-4 เดือน หรือตามคำแนะนำของผู้ผลิต ถึงแม้มันจะค่อนข้างปลอดภัยทีเดียว แต่ก็อาจแฝงอันตรายไว้บ้าง จงระมัดระวังเวลาใช้โดยเฉพาะกรดบอริก อย่าใช้มันบนพื้นผิวที่ต้องจัดเตรียมหรือรับประทานอาหาร นี่เป็นวิธีที่ได้ผลทันตาในการ”จัดการ”ปัญหาแมลงสาบ เมื่อคุณเห็นมันตัวเป็นๆ เห็นขี้แมลงสาบหรือไข่ ใช้เครื่องดูดฝุ่นดูดแล้วนำถุงขยะนั้นออกไปทิ้งนอกอาคารที่พักเลย กับดักประเภทนี้จะช่วยลดจำนวนแมลงสาบในอพาร์ตเมนต์ได้ และยังช่วยให้คุณรู้ว่าจุดไหนภายในอพาร์ตเมนต์ที่พวกมันชอบรวมตัวกัน   คุณสามารถหาซื้อกับดักกาวเหนียวได้ตามร้านขายอุปกรณ์เครื่องมือ ร้านขายยาและห้างสรรพสินค้า คุณสามารถทำกับดักเองโดยทาข้างในของขวดโหลด้วยวาสลีน แล้วใส่ขนมปังหรือมันฝรั่งดิบฝานใส่เป็นเหยื่อล่อข้างใน คุณสามารถฆ่าแมลงสาบที่ติดอยู่ในขวดโหลโดยเติมน้ำสบู่ลงไปในโหล   เอาแมลงสาบที่ติดกับเหล่านี้ไปทิ้งในถังขยะนอกตัวอาคารที่พัก ผู้เชี่ยวชาญในการกำจัดแมลงรังควาญเหล่านี้ได้รับอนุญาตให้ใช้สารเคมีที่คนธรรมดาทั่วไปใช้ไม่ได้ อย่างเช่น อเวอร์เมกติน ติดต่อเจ้าของอพาร์ตเมนต์เพื่อให้เขาติดต่อบริษัทกำจัดแมลงในพื้นที่นั้น ถึงแม้จะกำจัดแมลงสาบออกไปได้ พวกมันก็ยังคงจะกลับมาใหม่ถ้าไม่ดูแลอาคารให้ดีต่อ แมลงสาบสามารถอาศัยอยู่ในกำแพงและพื้นที่โล่งระหว่างตึก หรืออพยพไปมาระหว่างตึกได้ พวกมันชอบคาร์โบไฮเดรตและน้ำตาลที่มีในอาหาร สบู่ หรือกระทั่งพืช   เก็บอาหาร (ของคนและสัตว์เลี้ยง) ในภาชนะกระเบื้องหรือพลาสติกที่มีฝาปิดแน่น เปลี่ยนอาหารที่คุณเก็บในถุง กล่อง หรือวัสดุอื่นที่แมลงสาบจะกัดเข้าไปกินได้โดยง่ายซะ เปลี่ยนสบู่ก้อนไปใช้สบู่เหลว แล้วทาปิโตรเลียมเจลลี่หรือวาสลีนรอบกระถางต้นไม้เพื่อกันแมลงสาบออกไป เก็บขยะ ปุ๋ย และของรีไซเคิลไว้ในภาชนะที่ปิดสนิท และเอาขยะออกไปทิ้งบ่อยๆ เศษอาหารและคราบสกปรกคือตัวดึงดูดแมลงสาบ ให้ทำความสะอาดพื้นครัวหลังจัดเตรียมอาหารเสร็จ กวาดเศษอาหารและถูคราบออกในทันที เช็ดถูภายในชั้นวางของ รวมทั้งรอบๆ และข้างใต้เครื่องใช้ไฟฟ้า  ใส่ใจในการกวาดถูขี้แมลงสาบที่พบ เนื่องจากมันเป็นตัวดึงดูดแมลงสาบตัวอื่นๆ แมลงสาบชอบซ่อนตัวอยู่ในกองกล่อง กองกระดาษ หรือกองผ้า หลีกเลี่ยงการสุมเก็บถุงกระดาษ นิตยสาร หรือหนังสือพิมพ์ตามพื้นหรือบนชั้นวาง รักษาห้องน้ำกับห้องครัวให้แห้งเท่าที่จะทำได้ หากคุณมีท่อรั่วหรือแตกซึม รีบแจ้งผู้ดูแลอาคาร เช็ดน้ำที่รั่วในทันที และเช็ดอ่างล้างจานกับอ่างล้างหน้าทันทีหลังใช้เสร็จ อย่าปล่อยจานอาหารสัตว์เลี้ยงไว้โดยไม่ล้างข้ามคืน แมลงสาบจะเดินทางเข้าออกจากในกำแพง ประตูกับหน้าต่างผ่านทางรอยร้าวที่เล็กได้ถึง 1/5 นิ้ว (0.5 ซม.) ตรวจบานหน้าต่าง บานประตูและกำแพงว่ามีรูหรือรอยฉีกขาดหรือไม่ ติดเทปกันลมตามรอยร้าวบนประตู ส่วนรูหรือรอยร้าวตามผนังก็สามารถซ่อมได้ด้วยปูนอุดรอยรั่ว แต่อาจต้องปรึกษาผู้ดูแลตึกก่อนลงมือซ่อมเอง
ซื้อเหยื่อล่อ. ทำเหยื่อขึ้นเอง. วางสถานีเหยื่อล่อตรงบริเวณที่พบปัญหา. ใช้เหยื่อล่อชนิดเจลในพื้นที่เล็กๆ. เปลี่ยนสถานีเหยื่อล่อมาวางใหม่บ่อยๆ. ให้แน่ใจว่าไม่มีแหล่งอาหารอื่นให้เห็น. ซื้อผงกำจัดแมลง. วางผงกำจัดแมลงในจุดที่แมลงสาบซ่อนอยู่. เก็บผงกำจัดแมลงให้ห่างจากเด็กและสัตว์เลี้ยง. ใช้เครื่องดูดฝุ่นดูดแมลงสาบเลยเมื่อเห็น. วางกับดักกาวเหนียวหรือโหลกับดัก. จ้างบริษัทกำจัดแมลงมาดูแลอพาร์ตเมนต์. ปรึกษาผู้จัดการหรือผู้ดูแลอาคาร. กำจัดแหล่งอาหารทั้งหมดของมัน. รักษาบริเวณที่เกิดปัญหาให้สะอาดเสมอ. เก็บห้องไม่ให้รก. กำจัดแหล่งที่เกิดความชื้น. ตรวจดูรอยร้าวและรูต่างๆ.
https://www.wikihow.com/Get-Rid-Of-Roaches-In-an-Apartment https://www.wikihow.com/Get-Rid-Of-Roaches-In-an-Apartment https://www.wikihow.com/Get-Rid-Of-Roaches-In-an-Apartment https://www.wikihow.com/Get-Rid-Of-Roaches-In-an-Apartment
Using Baits Using Pesticide Dusts Using Other Approaches Keeping Roaches out of Your Apartment